יהושע גלבפארב-גלעדי

יהושע גֶלבּפַארב-גלעדי (ביידיש: געלבפארב; בכתב לטיני: Joshua Gelbfarb-Giladi; ג' בכסלו תרס"ד, 22 בנובמבר 1903, ורשה – ד' באלול תשכ"ג, 24 באוגוסט 1963, ניו יורק) היה מחנך, סופר ועורך עברי-יידי פולני-קנדי.

==קורות חיים==

יהושע גלבפארב נולד בנובמבר 1903 בעיר ורשה שפולין הרוסית (בעקבות המלחמה בירת הרפובליקה הפולנית), בנם של טעמע בת בן-ציון ושמואל צבי ב"ר פסח גלבפארב (נספו בשואת יהודי פולין ב-1942).
למד בישיבות ונסמך לרבנות. היה חבר "צעירי המזרחי" וחבר הוועד של אגודת "חלוצי ציון" בוורשה.
ב-1920 סיים את לימודיו בסמינר העברי למורים בוורשה, והיה מורה בבית ספר עברי בעיר עד הגירתו.
בשנת תרצ"ו-1936 היגר לקנדה, ומאז ועד מותו היה מורה ומנהל בתי ספר דתיים ותלמודי תורה בוונקובר, במונטריאול ולבסוף בישיבת רמז (Ramaz School) שבמנהטן, ניו יורק.

את דרכו הספרותית החל בפולין. פרסם מאמרים על חינוך ומסות בנושאי פדגוגיה וספרות ביומון היידי "היינט" וביומון העברי "הצפירה". כמה מהן כונסו לימים בספרו "ווי אזוי דערציען קינדער: וועגווייזער פאר עלטערן און דערציער" ('יידיש: איך לחנך ילדים: מדריך להורים ולמחנך'), שראה אור בוורשה ב-1934.
בקנדה כתב בעיתון יהדות קנדה "קענעדער אדלער" (מונטריאול), וכן בעיתונים "דאס אידישע ווארט" (ויניפג) ו"דאס ווארט" (ונקובר).
כן ערך את הירחון לילדים "קינדערלאנד" (קינדֶרלַנד, 'ארץ הילדים') שהופיע בהוואנה בירת קובה.

פרסם ספר סיפורים בשם "סיפורי הדוד" (ונקובר 1947).
כן פרסם ספרי לימוד וחוברות עבודה, אשר שימשו בבתי הספר היהודיים: הספר "פון תורה אוצר" ('מאוצר התורה') (מונטריאול 1949), שבו לקט מארון הספרים היהודי, וחוברת עבודה ללימוד עברית, בשני כרכים, עם ציוריו של בצלאל מלחי (מונטריאול 1951–1952).

יהושע גלבפארב נפטר בניו יורק בסוף קיץ 1963, בשנה ה-60 לחייו.

==ספריו==
* יהושע געלבפארב, ווי אזוי דערציען קינדער: וועגווייזער פאר עלטערן און דערציער, ורשה: דערציונג, 1934. (יידיש: איך לחנך ילדים: מדריך להורים ולמחנך)
* יהושע גלעדי (גלבפארב), סִפורי הדוֹד, ונקובר: Vancouver Talmud Torah Association, 1947.
* י’ גלעדי-געלבפארב, פון תורה אוצר: געקליבענע פערל פון תלמוד, מדרשים, זוהר און גדולי ישראל אויף חמישה חומשי תורה און פרקי אבות: איינגעטיילט דער סדרה פון דער וואך; מיט א פארווארט פון שמחה פטרושקא, מונטריאול: יג"ג בוך-קאמיטעט; מיט דער הילף פון קאנאדער אידישן קאנגרעס, 1949. (יידיש: מאוצר התורה: לקט של פנינים נבחרות מהתלמוד, המדרש, הזוהר ומאמרות גדולי ישראל, מחולק לפי שבועות) ([http://archive.org/details/nybc207687 הספר] בארכיון האינטרנט)
* י. גלעדי, חוברת עבודה ללמוד הלשון הדקדוק והכתיב; מצֻיר עי"ד ב. מלחי, 2 כרכים, מונטריאול: י. גלעדי; בסיוע אגוד בתי הספר העבריים בקנדה, קרן התרבות העברית בקנדה, 1951–1952.

==קישורים חיצוניים==
* [http://archive.org/stream/nybc209440#page/n66/mode/2up געלבפארב-גלעדי, יהושע], בתוך: חיים לייב פוקס, 100 יאר יידישע און העברעישע ליטעראטור אין קאנאדע, מונטריאול: ח"ל פוקס בוך פאנד קאמיטעט, תש"מ 1980, עמ' 67, בארכיון האינטרנט 
* 
<div class="mw-content-ltr">
* [http://archive.jta.org/article/1963/08/26/3074242/joshua-gelbfarbgiladi-hebrewyiddish-author-educator-dies-at-59 Joshua Gelbfarb-giladi, Hebrew-yiddish Author, Educator, Dies at 59], JTA, August 26, 1963
* 'Necrology: United States', in: [http://www.ajcarchives.org/AJC_DATA/Files/1964_15_DirectoriesLists.pdf American Jewish Year Book 65 (1964), 433]. 
</div>

==הערות שוליים==

קטגוריה:ורשה: אישים
קטגוריה:פעילים ציונים בפולין
קטגוריה:אנשי חינוך יהודים פולנים
קטגוריה:אנשי חינוך יהודים קנדים
קטגוריה:אנשי חינוך שוחרי השפה העברית
קטגוריה:אנשי חינוך יהודים אמריקאים
קטגוריה:סופרים יהודים פולנים
קטגוריה:סופרים יהודים קנדים
קטגוריה:סופרים יהודים אמריקאים
קטגוריה:מחברי ספרי לימוד
קטגוריה:סופרים כותבי עברית
קטגוריה:סופרים כותבי יידיש
קטגוריה:סגל היינט
קטגוריה:עיתונאים כותבי יידיש
קטגוריה:עורכי עיתונים ביידיש
קטגוריה:עיתונאי ילדים ונוער כותבי יידיש
קטגוריה:עיתונאים יהודים פולנים
קטגוריה:עיתונאים יהודים קנדים
קטגוריה:עיתונאים יהודים אמריקאים
קטגוריה:מהגרים מפולין לקנדה
קטגוריה:ילידי 1903
קטגוריה:נפטרים ב-1963